शिक्षकों एवं बोर्ड दोनों को ही मिली बड़ी राहत
हरियाणाविद्यालय शिक्षा बोर्ड की परीक्षा में बोर्ड प्रशासन ने यू टर्न लिया है। एक अोर जहां बिना बोर्ड वाली परीक्षा में बाहरी शिक्षकों की ड्यूटी लगाई जा रही है तो वहीं कक्षा दसवीं एवं 12वीं की बोर्ड परीक्षा में अब शिक्षकों को अपने ही स्कूल के परीक्षा केंद्र पर ड्यूटी देने की सुविधा मिलेगी।
बोर्ड ने यह फैसला शिक्षकों को दूरदराज के परीक्षा केंद्रों पर भेजने से राहत देने के साथ-साथ इन दौरों पर होने वाले खर्च को बचाने के तहत लिया है। हालांकि पानीपत में कक्षा नौवीं के पेपर आउट होने के बाद रद्द हुई परीक्षाओं के चलते उसी स्कूल के शिक्षकों को ड्यूटी पर लगाने पर सीधे तौर पर शिक्षकों की साख दांव पर लग जाएगी। क्योंकि चंद टीचरों की लापरवाही लाखों विद्यार्थियों की साल भर की तैयारी को प्रभावित कर सकती है। बोर्ड परीक्षा सात मार्च से शुरू हो रही है। परीक्षा में टीचरों की ड्यूटी बाबत शिक्षा बोर्ड की ओर से संबंधित स्कूलों को पत्र के माध्यम से सूचित कर दिया गया है।
^बोर्ड की योजना अच्छी, लेकिन इसे कामयाब तभी कहा जाएगा जब शिक्षकों के टीएडीए पर नहीं देने से जो बचत हो उसको विद्यार्थियों पर ही खर्च की जाए।’’सत्यनारायण शर्मा,जिला प्रधान हसला।
^ शिक्षकों की प्रतिदिन की दौड़ धूप कम होगी। जिससे वे अपने स्कूल में परीक्षा को बेहतर ढंग से संचालित करवा सकेंगे, बेवजह का खर्च भी सुरक्षित रहेगा।’’जिले सिंहशर्मा, डीईओ, सोनीपत।
इसलिए बोर्ड के बचेंगे रुपए
एकपरीक्षा केंद्र पर आठ किलोमीटर से अधिक दूरी से आने वाले पर्यवेक्षक को टीए डीए देना पड़ता है। अब उसी स्कूल में ड्यूटी लगने से बोर्ड को किसी भी पर्यवेक्षक को टीए नहीं देना होगा। वहीं इससे पर्यवेक्षकों को भी फायदा होगा। उन्हें दूर दराज के परीक्षा केंद्रों पर जाने के लिए पैसा खर्च नहीं करना पड़ेगा।
अब एक परीक्षा केंद्र पर 310 परीक्षार्थी परीक्षा देंगे। इससे पहले एक परीक्षा केंद्र पर चार सौ से अधिक बच्चे परीक्षा देने जाते रहे हैं। कमरे में विद्यार्थियों पर बराबर निगाह बनाए रखने के लिए इस बार हर कमरे में सिर्फ 24 ही विद्यार्थी बैठेंगे, पहले 32 परीक्षार्थी बिठाए जाते थे।
जिले में कुल 97 केंद्रों पर परीक्षा संचालित की जाएगी। इसमें सोनीपत में 42, गोहाना ब्लॉक में 29, गन्नौर में 15 खरखौदा में 11 स्कूलों में परीक्षा केंद्र बनाए गए हैं। विदित हो कि इस बार हरियाणा विद्यालय शिक्षा बोर्ड की 10वीं 12वीं कक्षा की परीक्षाओं के साथ ही ओपन की बोर्ड परीक्षाएं भी। दोनों का शेड्यूल जारी। दो पारियों में होगी परीक्षा। पहली पारी में 10वीं की 10:30 से 1:30 बजे होगी। दूसरी 12वीं कक्षा की परीक्षा दोपहर 2:30 से 5:30 बजे होगी।
बोर्ड सचिव की ओर से स्कूल मुखियाओं को भेजे गए पत्र में कहा गया है कि इस बार परीक्षा के संचालन में काफी फेर बदल किया गया है। जिस स्कूल में परीक्षा केंद्र बनाया जाएगा, उसमें उसी स्कूल का स्टाफ ड्यूटी पर लगाया जाएगा। हालांकि परीक्षा अधीक्षक बोर्ड की ओर से नियुक्त किया जाएगा। जिन परीक्षा केंद्रों पर उसी स्कूल के बच्चे परीक्षा दे रहे हैं वहां पर दूसरे स्कूलों से स्टाफ लगाया जाएगा। स्कूल प्रिंसिपल पर मुख्य केंद्र अधीक्षक की जिम्मेदारी रहेगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva